Ձգտումներ ու նպատակներ ունեմ, որոնք հիմնականում կապված են Հայաստանի և հայ ժողովրդի հետ: Կցանկանայի իմ հասարակության ու ազգի համար հնարավորինս պիտանի մարդ դառնալ, և այդ ճանապարհին իմ կրթությունն առանցքային դեր կարող է խաղալ: Իմ գիտելիքների օգտագործումը հանուն Հայաստանի զարգացման կբաժանեի երկու մասի՝ մասնագիտական և քաղաքացիական նպատակներով կիրառում: Ձգտելու եմ երկու ուղղությամբ էլ օգտակար մարդ լինել: Որոշ ծրագրեր ունեմ առաջիկայի համար, բայց թույլ տվեք դեռ չմանրամասնել: Խոստանում եմ ուժերիս ներածին չափ աշխատել դրանք կյանքի կոչելու ուղղությամբ, և այն ժամանակ դրանց կանդրադառնաք արդեն որպես իրականության, այլ ոչ թե ծրագրերի: